Η συμβολή τεχνολογικά εμπλουτισμένων εκπαιδευτικών παιχνιδιών στην ενίσχυση του καταστασιακού ενδιαφέροντος στο μάθημα της Μουσικής στην Πρωτοβάθμια Εκπαίδευση: Μία έρευνα δράσης
Creators: name: Ματζίρης, Χρήστος E.
Publisher: name: Aristotle University of Thessaloniki
Year: 2024
Subjects: Καταστασιακό ενδιαφέρον
Μουσικά παιχνίδια
Εκπαιδευτική έρευνα δράσης
Μουσική τεχνολογία
Situational interest
Musical Games
Educational Action Research
ICT in Music Education

description: Πρόσφατες έρευνες επισημαίνουν τον σημαντικό ρόλο του ενδιαφέροντος στην εκπαιδευτική διαδικασία. Το ενδιαφέρον συμβάλλει θετικά στην προσοχή και τη μάθηση και ενεργοποιείται από την προγενέστερη γνώση και το απροσδόκητο περιεχόμενο. Επιπλέον, η χρήση παιχνιδιών ως εργαλείων μάθησης προάγει την κριτική σκέψη, την ανάληψη ρίσκου, ενισχύει την προσοχή των μαθητών, τους εκπαιδεύει να εργάζονται υπό πίεση, να διασκεδάζουν, να σέβονται τους κανόνες και να διαχειρίζονται καλύτερα τη νίκη ή την ήττα σε ένα απόλυτα ασφαλές περιβάλλον. Η παρούσα έρευνα δράσης είχε ως στόχο την ενίσχυση του καταστασιακού ενδιαφέροντος των μαθητών Γ΄ και Δ΄ Δημοτικού Γενικής Παιδείας στο διδακτικό αντικείμενο της μουσικής. Για το σκοπό αυτό σχεδιάστηκαν και εφαρμόστηκαν τρία τεχνολογικά εμπλουτισμένα εκπαιδευτικά παιχνίδια, δηλαδή παιχνίδια που συνδυάζουν τη χρήση φυσικών αντικειμένων (όπως ζάρια, καρτέλες και μουσικά όργανα) με τη χρήση ενός εικονικού υπολογιστικού περιβάλλοντος πλήρως ελεγχόμενου από τον εκπαιδευτικό. Μέσα από μία μικτή ερευνητική προσέγγιση τριών φάσεων που περιλάμβανε ερωτηματολόγια ανοιχτού και κλειστού τύπου, συνεντεύξεις και παρατήρηση διερευνήθηκε το καταστασιακό ενδιαφέρον των μαθητών πριν, κατά τη διάρκεια και μετά την εφαρμογή τριών τεχνολογικά εμπλουτισμένων εκπαιδευτικών παιχνιδιών. Επίσης διερευνήθηκαν καταστάσεις και δραστηριότητες που ενίσχυσαν ή μείωσαν το ενδιαφέρον των μαθητών, στοιχεία που λήφθηκαν υπόψη στον αναστοχασμό και τον σχεδιασμό της κάθε φάσης. Τα αποτελέσματα της έρευνας έδειξαν ότι υπήρξε ενίσχυση του περιστασιακού/ καταστασιακού ενδιαφέροντος κατά τη διάρκεια και μετά την υλοποίηση του παιχνιδιού, κάνοντας το μάθημα της μουσικής ελκυστικότερο και ενισχύοντας τα θετικά συναισθήματα των μαθητών. Η παρούσα διατριβή επιβεβαιώνει προγενέστερες μελέτες οι οποίες ασχολούνται με στρατηγικές μάθησης που ενισχύουν το περιστασιακό/ καταστασιακό ενδιαφέρον, όπως η παροχή επιλογών, η ομαδική εργασία, η ενσωμάτωση στοιχείων παιχνιδιού καθώς και η χρήση καινοτομιών και ποικιλίας στη μαθησιακή διαδικασία.
description: Recent research points out the important role of interest in the educational process. Interest contributes positively to attention and learning and is activated by prior knowledge and unexpected content. In addition, using games as learning tools promotes critical thinking, risk-taking, enhances students' attention, trains them to work under pressure, have fun, respect rules and better manage victory or defeat in a completely safe environment. The present action research aimed to enhance situational interest of the 3rd and 4th grade of Primary General Education students in the field of music. For this purpose, three technologically enriched educational games were designed and implemented, i.e. games that combine the use of physical objects (such as dice, tabs and musical instruments) with the use of a virtual computing environment fully controlled by the teacher. Through a three-phase mixed research approach that includes open-ended and closed questionnaires, interviews and observation, students' situational interest was investigated before, during and after the implementation of three technologically enriched educational games. Situations and activities that increased or decreased students' interest were also investigated and were taken into account in the planning of each phase. The results of the research showed that there was an enhancement of the situational interest during and after the implementation of the game, making the music lesson more attractive and enhancing the positive emotions of the students. This thesis confirms previous studies that deal with learning strategies that enhance situational interest, such as providing choices, teamwork, using innovations and variety and incorporating game elements in the learning process.